CELEX: 62012TN0053
Language: lt
Date: 2012-02-12 00:00:00
Title: Byla T-53/12: 2012 m. vasario 12 d. pareikštas ieškinys byloje CF Sharp Shipping Agencies Pte prieš Tarybą

24.3.2012   
            
            
               LT
            
            
               Europos Sąjungos oficialusis leidinys
            
            
               C 89/29
            
         2012 m. vasario 12 d. pareikštas ieškinys byloje CF Sharp Shipping Agencies Pte prieš Tarybą
   
   (Byla T-53/12)
   2012/C 89/48
   Proceso kalba: anglų
   
      Šalys
   
   
      Ieškovė: CF Sharp Shipping Agencies Pte Ltd (Singapūras, Singapūras), atstovaujama solisitoriaus S. Drury, advokatų K. Adamantopoulos ir J. Cornelis
   
      Atsakovė: Europos Sąjungos Taryba
   
      Reikalavimai
   
   
               —
            
            
               Panaikinti Tarybos įgyvendinimo reglamentą (ES) Nr. 1245/2011 (1) ir Tarybos reglamentą (ES) Nr. 961/2010 (2)
                  ab initio ir nedelsiant tiek, kiek jis susijęs su ieškovės įtraukimu į Tarybos reglamento (ES) Nr. 961/2010 VIII priedą; ir
            
         
               —
            
            
               priteisti iš atsakovės bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi trimis pagrindais.
   
               1.
            
            
               Pirmajame ieškinio pagrinde ieškovė nurodo, kad teigdama, jog ji yra Irano Islamo Respublikos laivyno linijos valdoma ar kontroliuojama fiktyvi bendrovė, atsakovė akivaizdžiai iškraipė faktus ir padarė akivaizdžią klaidą, kai taikė Tarybos reglamento (ES) Nr. 961/2010 16 straipsnio 2 dalies d punktą ir ją įrašė į minėto reglamento VIII priedą.
            
         
               2.
            
            
               Antrajame pagrinde ji teigia, kad atsakovė pažeidė savo pareigą motyvuoti, numatytą SESV 296 straipsnyje ir Tarybos reglamento (ES) Nr. 961/2010 36 straipsnio 3 dalyje.
            
         
               3.
            
            
               Trečiajame pagrinde ji tvirtina, jog motyvavimo stoka išplaukia iš ieškovės teisės į gynybą, konkrečiai kalbant, teisės būti išklausytai ir teisės į veiksmingą teisminę kontrolę, pažeidimo.
            
         
      (1)  2011 m. gruodžio 1 d. Tarybos įgyvendinimo reglamentas (ES) Nr. 1245/2011, kuriuo įgyvendinamas Reglamentas (ES) Nr. 961/2010 dėl ribojamųjų priemonių Iranui (OL L 319, p. 11).
   
      (2)  2010 m. spalio 25 d. Tarybos reglamentas (ES) Nr. 961/2010 dėl ribojamųjų priemonių Iranui, kuriuo panaikinamas Reglamentas (EB) Nr. 423/2007 (OL L 281, p. 1).